ועדת הכספים, כנסת 21, פרוטוקול מספר 4, 2019-05-13 13:08

משה גפני: אנחנו מקדימים את הדיון על סעיף 46.

משה גפני: רבותי, אנחנו דנים באישור מוסדות ציבור לעניין סעיף 46 לפקודת מס הכנסה.

משה גפני: ארז אורעד, בבקשה.

ארז אורעד: צוהריים טובים לכולם.

ארז אורעד: אני מתכבד להביא בפני ועדת הכספים את אישור מסודות ציבור לעניין סעיף 46 ברשימה שמספרה 13-364-19.

ארז אורעד: הרשימה מונה 67 מוסדות ציבור, שכולם מומלצים ועברו את הוועדה הציבורית אצלנו ונמצאו כראויים להמלצה בפני ועדת הכספים של הכנסת כמוסדות ציבור לעניין סעיף 46.

משה גפני: תודה רבה.

משה גפני: מה לגבי ניהול תקין?

משה גפני: בבקשה.

גתית שומכר: לעמותות ולחברות לתועלת הציבור ברשימה יש או אישור ניהול תקין או אישור להגשת מסמכים.

משה גפני: אוקיי.

משה גפני: תודה.

משה גפני: יש הערות?

שלמה קרעי: יש לי מה לומר.

שלמה קרעי: יש הרי קריטריונים, קווים מנחים לאישור אותן עמותות לפי סעיף 46.

שלמה קרעי: הייתי מבקש לפעם הבאה – עכשיו כבר אי אפשר – שנקבל ביחד עם הטבלה הזאת את הקריטריונים.

משה גפני: מה קריטריונים?

משה גפני: תיקח את החוק.

שלמה קרעי: האם כל עמותה עומדת בנושא של שכר סביר, בנושא של רווחת הציבור.

שלמה קרעי: יש הרי כמה קריטריונים.

שלמה קרעי: שנוכל לקבל על זה מידע.

משה גפני: נכין לך.

שגית אפיק: לא אנחנו.

שגית אפיק: אתה מבקש בעצם שארז אורעד יאמר לפי אילו קריטריון הוא קיבל את העמותה הזאת.

שלמה קרעי: כן, כי אחרת זה סתם הצבעה.

שגית אפיק: הוא לא מתכוון לקבל את הקריטריון באופן כללי.

שגית אפיק: הוא מתכוון פר עמותה.

ארז אורעד: אתה מוזמן לבוא ולעבוד כמפקח אצלי ...

ארז אורעד: אבל בואו נגיד דבר כזה, נעזוב את הצחוק בצד.

שלמה קרעי: זה התפקיד שלנו, לפקח.

ארז אורעד: נכון, זה התפקיד, לאשר.

ארז אורעד: בוועדת הכספים בכנסת הקודמת ביקשתם מספר עמודות והוספתי מספר עמודות.

ארז אורעד: אי אפשר להכביר ולהוסיף עוד.

משה גפני: רק שנייה, ארז, אני משבח אתכם על העבודה שאתם עושים.

משה גפני: באמת עושים עבודה יוצאת מן הכלל.

משה גפני: פעם זה היה נסחב זמן רב.

משה גפני: זה הטבות שניתנות למגוון רחב של עמותות.

משה גפני: מבקש ממך חבר הכנסת החדש – למען האמת גם אני רוצה את זה – אם אתה יכול לעשות עבודה.

מיקי לוי: בדף נפרד.

מיקי לוי: אתה לא צריך להכניס ברשימה.

משה גפני: לא קשור לזה.

משה גפני: אנחנו מבקשים לדעת לפי מה הרשימה הזאת או כל רשימה אחרת ניתנה, מה הם הקריטריונים.

שלמה קרעי: את הקריטריונים יש לי.

שלמה קרעי: ביקשתי לדעת פר עמותה.

משה גפני: אז זה ייקח יותר זמן.

משה גפני: בסדר.

שלמה קרעי: נכון, ייקח יותר זמן.

שלמה קרעי: הם עושים את זה גם כך, רק שיהיה לנו את המידע.

ארז אורעד: הכוונה לדון עמותה, עמותה?

משה גפני: לא, לא.

משה גפני: אדבר איתך.

משה גפני: צריך לתת לו את זה.

משה גפני: בסדר.

ארז אורעד: בסדר, תעבירו בצורה מסודרת והכול יהיה בסדר.

משה גפני: אדבר איתך.

משה גפני: בסדר, אדאג לזה.

משה גפני: תודה רבה.

משה גפני: מי בעד אישור הרשימה?

משה גפני: ירים את ידו.

ארז אורעד: מדובר על רשימה מספר 13-364-19.

מיקי לוי: אנחנו לא בודקים אתכם.

מיקי לוי: אני סומך עליך שאחרי שנה אתה תביא את זה כפי שהתחייבת לי בפעמים הקודמות.

ארז אורעד: התחייבתי ואני עומד בכך.

משה גפני: מי בעד אישור הרשימה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד – פה אחד אישור מוסדות ציבור לעניין סעיף 46 לפקודת מס הכנסה, רשימה 13-364-19 אושרה.

משה גפני: הרשימה אושרה.

משה גפני: תודה רבה.

משה גפני: אני מודה לכם על העבודה בעניין הזה.